recursal/SuperWikiNEXT-32B huggingface dataset:
Οι επικίνδυνοι σκόπελοι «Πόρτες Πάρου», όπου σημειώθηκε το ναυάγιο του Σάμινα.
Με τον όρο **σκόπελοι** χαρακτηρίζονται βράχια που βρίσκονται στη θάλασσα και προεξέχουν της επιφάνειας, σε αντίθεση των υφάλων.

Συνηθέστερα οι σκόπελοι δημιουργούν συστάδες πλησίον βραχωδών ακτών και μεταξύ ή πέριξ βραχονησίδων. Η παρουσία τους καθιστά τη ναυσιπλοΐα εγγύτατα αυτών (ακτοπλοΐα), από πολύ επικίνδυνη μέχρι αδύνατη. Η επισήμανσή τους στους ναυτικούς χάρτες σημειώνεται ως αβαθή ύδατα με μικρούς σταυρούς. Σε περίπτωση που βρίσκονται σε συνήθεις πορείες πλοίων, τότε αυτοί πρόσθετα φωτοσημαίνονται. Οι σκόπελοι απαιτούν ιδιαίτερη προσοχή, ενώ η παράλλαξη αυτών θα πρέπει να γίνεται σε ασφαλή απόσταση.

Εκφράσεις
---------

Στις δημώδεις εκφράσεις η λέξη σκόπελος ή σκόπελοι χρησιμοποιείται μεταφορικά ως εμπόδιο, δυσχέρεια ή και ματαίωση προσπάθειας, π.χ.«*το αίτημα πέρασε από πολλούς σκοπέλους μέχρι να εγκριθεί*».
Συντεταγμένες: 36°45′18″N 21°51′17″E﻿ / ﻿36.75500°N 21.85472°E﻿ / 36.75500; 21.85472

Το Ακρωτήριο Ακρίτας και το νησί Βενέτικο, όπως φαίνονται από την Παραλία Τσαπί, της Δημοτικής Ενότητας Κορώνης.
Η **Παραλία Τσαπί Χρυσοκελλαριάς**, βρίσκεται στην περιοχή της Κοινότητας Χρυσοκελλαριάς, στη Δημοτική Ενότητα Κορώνης, του Δήμου Πύλου - Νάστορος.

Γενικές πληροφορίες
-------------------

Η **Παραλία Τσαπί**, απέχει 7 χλμ. από την 13α Επαρχιακή Οδό Κορώνης - Μεθώνης, που συνδέει την Κορώνη και το Βασιλίτσι, με την Φοινικούντα και τη Μεθώνη. Είναι μιά μικρή, πανέμορφη, απομονωμένη και ήσυχη παραλία. Διαθέτει Κάμπινγκ 45 θέσεων και μία Ταβέρνα.

Εξωτερικοί σύνδεσμοι
--------------------

* ΤΣΑΠΙ ΜΕΣΣΗΝΙΑΣ (βίντεο στο youtube)
* TSAPI MESSINIAS (ιστοσελίδα)
* Camping Τσαπί (ιστοσελίδα)

Παραπομπές
----------



1. ↑  «MARIA ILIAKI - ΧΡΥΣΟΚΕΛΛΑΡΙΑ: ΤΟ ΧΩΡΙΟ ΤΗΣ ΚΟΡΩΝΗΣ ΜΕ ΤΙΣ ΣΠΑΝΙΕΣ ΟΜΟΡΦΙΕΣ». Αρχειοθετήθηκε από το πρωτότυπο στις 7 Ιουνίου 2021. Ανακτήθηκε στις 7 Ιουνίου 2021.
2. ↑  «PELOPONNISOS SEARCH - ΠΑΡΑΛΙΑ ΤΣΑΠΙ».
3. ↑  «MESSINIA MOBI - ΤΣΑΠΙ».
4. ↑  «TERRABOOK - ΤΣΑΠΙ».

Χάρτης
------

Χάρτης
Η **πλαγκτόσφαιρα** (λατινική και επιστημονική ονομασία *Planctosphaera*) είναι μικρό ασπόνδυλο θαλάσσιο ζώο, που ανήκει στη συνομοταξία ημιχορδωτά και αποτελεί το μοναδικό γνωστό γένος μιας ολόκληρης, δικής του ομοταξίας, των **πλαγκτοσφαιροειδών** (*Planctosphaeroidea*). Με τη σειρά του, το γένος πλαγκτόσφαιρα περιλαμβάνει ένα μοναδικό είδος, το **πλαγκτόσφαιρα η πελαγική** (*Planctosphaera pelagica*).

Το είδος είναι γνωστό μόνο από τις προνύμφες του, που κολυμπούν ελεύθερα στο θαλάσσιο νερό. Οι προνύμφες αυτές, όπως και οι παρόμοιες άλλων ημιχορδωτών (εντερόπνευστα) αποκαλούνται «τορνάρια» (*tornaria*) και διαθέτουν μια ζώνη από κινούμενες βλεφαρίδες που χρησιμεύουν στο να συλλαμβάνει το ζώο μικροσκοπικά κομματάκια τροφής. Η *Planctosphaera pelagica* διαφέρει από όλα αυτά τα ζώα στο ότι έχει αδένες που εκκρίνουν βλέννα γύρω από τη βλεφαριδοφόρο ζώνη της. Πιθανώς αυτή η βλέννα χρησιμεύει στην προσκόλληση των τεμαχίων της τροφής ή την αποθάρρυνση τυχόν θηρευτών, ή ακόμα στην εξουδετέρωση παρασίτων. Επίσης οι προνύμφες της πλαγκτόσφαιρας είναι μεγαλύτερες από όλες τις προνύμφες της ομοταξίας των εντερόπνευστων. Χάρη σε αυτά τα δύο χαρακτηριστικά (βλεννογόνοι αδένες και μεγαλύτερο μέγεθος προνύμφης) ταξινομούνται γενικώς στη δική τους, ξεχωριστή ομοταξία.

Παραπομπές
----------

1. ↑  Hart, M.W.; R.L. Miller; L.P. Madin (Νοέμβριος 1994). «Form and feeding mechanism of a living *Planctosphaera pelagica* (phylum Hemichordata)». *Marine Biology* **120** (4): 521-533. doi:10.1007/BF00350072. .
Στα μαθηματικά, ένα διατεταγμένο σώμα ονομάζεται πλήρες αν και μόνο αν ικανοποιεί την ιδιότητα του ελάχιστου άνω φράγματος.

Η ιδιότητα του ελάχιστου άνω φράγματος
--------------------------------------

Θεωρούμε ένα σύνολο {\displaystyle \ A\subset \mathbb {R} } διάφορο του κενού και άνω φραγμένο.
Τότε αυτό διαθέτει κάποιο ελάχιστο άνω φράγμα {\displaystyle \ S}, ήτοι, 

* Υπάρχει {\displaystyle \ S} (μοναδικό) ώστε να ικανοποιούνται οι παρακάτω ιδιότητες:
	+ {\displaystyle t\leq S} για κάθε {\displaystyle t\in A}
	+ Αν {\displaystyle t\leq M} για κάθε {\displaystyle t\in A} τότε {\displaystyle S\leq M}

Η ιδιότητα του ελάχιστου άνω φράγματος είναι ισοδύναμη με δυο άλλες ιδιότητες,οι οποίες μερικές φορές αναφέρονται ως ο ορισμός της πληρότητας του \mathbb{R} .

### Η ιδιότητα των ακολουθιών Cauchy

Αν (x\_{n})\_{{n\in \mathbb{N} }} είναι μια πραγματική ακολουθία Κωσύ τότε συγκλίνει.

### Η ιδιότητα των εγκιβωτισμένων διαστημάτων

Αν {\displaystyle (L\_{n})\_{n\in \mathbb {N} }} είναι μια ακολουθία εγκιβωτισμένων κλειστών διαστημάτων (ήτοι, {\displaystyle L\_{i+1}\subset L\_{i}}) τα μήκη των οποίων τείνουν στο μηδέν,τότε υπάρχει μοναδικό στοιχείο {\displaystyle \ x\_{0}} τέτοιο ώστε {\displaystyle x\_{0}\in L\_{i}} για κάθε φυσικό αριθμό {\displaystyle \ i}.

Παρατηρούμε ότι το σύνολο {\displaystyle \mathbb {Q} } δεν είναι **πλήρες**.
Επί παραδείγματι,ας θεωρήσουμε το σύνολο {\displaystyle S=\left\{{\begin{matrix}q\in \mathbb {Q} \end{matrix}}:q^{2}<2\right\}}.
Το {\displaystyle \ S} είναι εκ των άνω φραγμένο από το 3 που είναι ρητός,αλλά δεν έχει ελάχιστο άνω φράγμα,γιατί αν είχε,θα έπρεπε να ισούται με το ελάχιστο άνω φράγμα του {\mathbb {R}} δηλαδή τον άρρητο αριθμό {\displaystyle {\sqrt {2}}}.

Βιβλιογραφία (στα Αγγλικά)
--------------------------

* *Benjamin Fine, Gerhard Rosenberg*, *The Fundamental Theorem Of Algebra* (1997)
Η **Σοσιάντατε Εσπορτίβα Ρεκρεατίβα Κασίας ντο Σουλ**, γνωστή ως **Κασίας**, είναι μια βραζιλιάνικη ποδοσφαιρική ομάδα από την Κασίας ντο Σουλ της πολιτείας Ρίο Γκράντε ντο Σουλ.

Ιστορία
-------

Η Κασίας ιδρύθηκε στις 10 Απριλίου 1935 σαν Γκρέμιο Εσπορτίβο Φλαμέγκο, η οποία προήλθε από την ένωση δύο άλλων ομάδων(Ruy Barbosa και Rio Branco). Ωστόσο, η ομάδα, όπως και η Εσπόρτι Κλούμπι Ζουβεντούδε είχαν προβλήματα λόγω της οικονομικής κρίσης της δεκαετίας του 1960. Οι δύο ομάδες συγχωνεύθηκαν δημιουργώντας την Associação Caxias de Futebol στις 14 Δεκεμβρίου 1971.  Η Εσπόρτι Κλούμπι Ζουβεντούδε αποχώρησε το 1975 από την Associação Caxias de Futebol και έτσι η Γκρέμιο Εσπορτίβο Φλαμέγκο υιοθέτησε το όνομα Σοσιάντατε Εσπορτίβα Ρεκρεατίβα Κασίας ντο Σουλ. Το 1972 η Σάξιας και η Grêmio Foot-Ball Porto Alegrense έδωσαν το πρώτο παιχνίδι που μεταδόθηκε σε έγχρωμη τηλεόραση στη Βραζιλία. Η μεγαλύτερη επιτυχία της ομάδας είναιη κατάκτηση του πολιτειακού πρωταθλήματος Καμπεονάτο Καούσο

Τίτλοι
------

* **Καμπεονάτο Καούσο: 1**

2000
Φιναλίστ (2): 1990, 2009
* **Καμπεονάτο Καούσο (μικρές κατηγορίες) (σαν Φλαμέγκο): 1**

1953
* **Κόπα Ιντέριορ: 1**

1990
* **Κόπα Ντάλτρο Μενέζες: 1**

1996
* **Τάσα STC 10 Anos (Σάξιας - Εθνική Τζαμάικας 1-0): 1**

1998
* **Κόπα Ênio Andrade: 1**

1998

Αντιπαλότητες
-------------

Η σημαντικότερη αντιπαλότητας της Κασίας είναι η Εσπόρτι Κλούμπι Ζουβεντούδε. Τα μεταξύ των δύο ομάδων παιχνίδια ονομάζονται *CA-JU*. Επίσης, υπάρχει αντιπαλότητα με την Κλούμπι Εσπορτίβο Μπέντο Κονσάλβες από το Μπέντο Κονσάλβες.

Παραπομπές
----------

1. 1 2 3 4 5  *Enciclopédia do Futebol Brasileiro Lance Volume 1*. Rio de Janeiro: Aretê Editorial S/A. 2001. σελίδες 144–145. ISBN 85-88651-01-7.

Εξωτερικοί σύνδεσμοι
--------------------

* Πολυμέσα σχετικά με το θέμα  Sociedade Esportiva e Recreativa Caxias do Sul στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 305364553
* LCCN: n2013201318

 |

 |
Η **Ρένα Κυριακού** (25 Φεβρουαρίου 1917 – Αύγουστος 1994) ήταν Ελληνίδα πιανίστα και συνθέτρια.

Σπουδές
-------

Η Ρένα Κυριάκου αποκάλυψε μια πρώιμη ικανότητα για να παίζει πιάνο και να συνθέτει και έδωσε την πρώτη της δημόσια παράσταση στην ηλικία των έξι ετών στην Αθήνα, ερμηνεύοντας δώδεκα αυθεντικά κομμάτια πιάνου. Σπούδασε αρχικά στη Βιέννη με τον Πολ Βαϊνγκάρτεν και τον Ρίχαρντ Στορ και στη συνέχεια στο Παρίσι υπό τους Χάνρι Μπούσερ και τον Ισιντόρ Φιλίπ.  Στην ηλικία των δεκαέξι ετών, της απονεμήθηκε το πρώτο βραβείο για πιάνο στο Κονσερβατόριο του Παρισιού.

Καριέρα
-------

Η Κυριάκου ακολούθησε καριέρα και ως πιανίστα και ως συνθέτρια. Η ηχογραφημένη κληρονομιά της περιλαμβάνει όλα τα έργα για πιάνο του Εμμανυέλ Σαμπριέ,  του οποίου τα έργα ερμήνευσε με το προσωπικό της στυλ, καθώς και ρεσιτάλ έργων των Τζον Φιλντ, Γιόζεφ Χάυντν, Ενρίκε Γκρανάδος και Ισαάκ Αλμπένιθ. Ηχογράφησε μια σημαντική έρευνα για τη μουσική πιάνου του Φέλιξ Μέντελσον. Ο ήχος της, τόσο σε ηχογραφήσεις όσο και σε συναυλίες, χαρακτηρίζεται από μια ευρεία παλέτα χρωματικού τόνου. Κάποιο από το χαρακτηριστικά χρώματα του τόνου των ηχογραφήσεων της οφείλεται στη χρήση ενός πιάνου με ουρά της Bösendorfer για τουλάχιστον μερικές από αυτές, συμπεριλαμβανομένων των ηχογραφήσεων του Μέντελσον.

Έργα
----

Οι συνθέσεις της περιλαμβάνουν ένα κοντσέρτο για πιάνο καθώς και σολιστικά κομμάτια πιάνου. Μερικά από τα πιο αντιπροσωπευτικά έργα της είναι τα εξής:

* 6 Preludes symphoniques, Op. 8
* Les Cloches and Burlesque, Op. 9
* 6 Preludes lyriques, Op.12
* 5 Preludes, Op. 13
* Phantaisie, Op. 14
* Perpetuum mobile, Op. 15
* Deux pieces pour piano, Op. 16
* Theme et Variations, Op.17.

Παραπομπές
----------

1. ↑  (Αγγλικά) *Discogs*. 1833723. Ανακτήθηκε στις 9  Οκτωβρίου 2017.
2. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb139271088. Ανακτήθηκε στις 10  Οκτωβρίου 2015.
3. 1 2 3  Dubal, David (2004). *The Art of the Piano: Its Performers, Literature, and Recordings*, p. 208. Amadeus Press.
4. ↑  See P. Kalligas, 'Introduction to Rena Kyriakou's compositions', *Mousikos Logos* 3 (2001), 152-167 (in Modern Greek)
H **σοτροβιμάμπη** (*αγγλ*. *Sotrovimab*), η οποία πωλείται με την εμπορική επωνυμία **Xevudy,** είναι μονοκλωνικό αντίσωμα διπλής δράσης, που επιφέρει αποτελεσματική δράση έναντι του σοβαρού οξέος αναπνευστικού συνδρόμου του κορωνοϊού 2, γνωστού ως COVID-19. Είναι υπό ανάπτυξη από τις εταιρείες GlaxoSmithKline and Vir Biotechnology Inc. Έχει σχεδιαστεί για να προσκολλάται στην πρωτεΐνη ακίδας του SARS-CoV-2.

Στις 21 Μαΐου 2021, ο Ευρωπαϊκός Οργανισμός Φαρμάκων (EMA) ολοκλήρωσε την ανασκόπησή του σχετικά με τη χρήση της σοτροβιμάμπης για τη θεραπεία του COVID-19. 

Κατέληξε στο συμπέρασμα ότι μπορεί να χρησιμοποιηθεί για τη θεραπεία επιβεβαιωμένης προσβολής από COVID-19 σε ενήλικες και εφήβους (ηλικίας 12 ετών και άνω και βάρους τουλάχιστον 40 kg) που δεν χρειάζονται συμπληρωματικό οξυγόνο και που κινδυνεύουν να εξελιχθούν σε σοβαρής επιπλοκής COVID-19. Η επανεξέτασή της θα συνεχιστεί και, μόλις ολοκληρωθεί, θα αποτελέσει τη βάση για μια αίτηση άδειας κυκλοφορίας στην ΕΕ για αυτό το φάρμακο.

Στις 26 Μαΐου 2021, η FDA των ΗΠΑ εξέδωσε άδεια χρήσης έκτακτης ανάγκης για το εν λόγω αντίσωμα για τη θεραπεία ήπιας έως μέτριας βαρύτητας COVID-19 σε άτομα ηλικίας 12 ετών και άνω, που ζυγίζουν τουλάχιστον 40 kg με θετικά αποτελέσματα άμεσων δοκιμών για τον ιό SARS-CoV-2 και που διατρέχουν υψηλό κίνδυνο εξέλιξης σε υψηλής κρισιμότητας COVID-19, συμπεριλαμβανομένου του θανάτου.

Τον Αύγουστο του 2021, η σοτροβιμάμπη έλαβε προσωρινή έγκριση για τη θεραπεία του COVID-19 στην Αυστραλία.

Παραπομπές
----------

1. 1 2 3   (7 May 2021). *EMA starts rolling review of sotrovimab (VIR-7831) for COVID-19*. Δελτίο τύπου.
2. 1 2   (21 May 2021). *EMA issues advice on use of sotrovimab (VIR-7831) for treating COVID-19*. Δελτίο τύπου.
3. ↑   (7 May 2021). *GSK and Vir Biotechnology announce the start of the EMA rolling review of VIR-7831 (sotrovimab) for the early treatment of COVID-19*. Δελτίο τύπου.
4. ↑   (15 April 2021). *EMA starts review of VIR-7831 for treating patients with COVID-19*. Δελτίο τύπου.
5. ↑  «EMA issues advice on use of sotrovimab (VIR-7831) for treating COVID-19». *European Medicines Agency*. Μαΐου 2021.
6. ↑   (26 May 2021). *Coronavirus (COVID-19) Update: FDA Authorizes Additional Monoclonal Antibody for Treatment of COVID-19*. Δελτίο τύπου.
7. ↑  «Emergency Use Authorization 100: Sotrovimab». *U.S. Food and Drug Administration (FDA)*. 28 Μαΐου 2021.
8. ↑  «Fact Sheet for Healthcare Providers Emergency Use Authorization (Eua) of Sotrovimab». *U.S. Food and Drug Administration (FDA)*. 2021.
9. ↑  «Frequently Asked Questions on the Emergency Use Authorization of Sotrovimab». *U.S. Food and Drug Administration (FDA)*. 26 Μαΐου 2021.
10. ↑   (20 August 2021). *TGA provisionally approves GlaxoSmithKline's COVID-19 treatment: sotrovimab (Xevudy)*. Δελτίο τύπου.
Ο **Πλάμεν Γκεοργκφίεφ Κονσταντίνοφ** (γεννημένος στις 14 Ιουνίου 1973) είναι Βούλγαρος πρώην διεθνής πετοσφαιριστής.

Καριέρα
-------

Ο Πλάμεν Κονσταντίνοφ ξεκίνησε τα πρώτα του βήματα στο χώρο της πετοσφαίρισης από τις ακαδημίες της Λέφσκι Σόφιας. Στη Λέφσκι παρέμεινε μέχρι το 1995. Το 1995 μεταπήδησε στη Σλάβια Σόφιας, στην οποία παρέμεινε για λίγους μήνες, καθώς στις αρχές του 1996 μετεγγράφη στην Ιταλική Γκόια Ντελ Κόλε. Την περίοδο 1996-97 αγωνίστηκε στον Άρη Θεσσαλονίκης, με τον οποίο κατέκτησε το Πρωτάθλημα Ελλάδας του 1997. Τη διετία 1997-99 αγωνίστηκε στην τουρκική Χάλκμπανκ Άνκαρα. Από το 1999 και μέχρι το 2004, ο Κονσταντινοφ αγωνίστηκε σε ελληνικούς συλλόγους και συγκεκριμένα στην Ορεστιάδα (1999-00), στον Π.Α.Ο.Κ. Θεσσαλονίκης (2000-01), στον Ηρακλή Θεσσαλονίκης (2001-02), στον Ολυμπιακό Πειραιώς (2002-03) καθώς και στον Παναθηναικό (2003-04). Μάλιστα, κατάφερε να κατακτήσει τρία συνεχόμενα Πρωταθλήματα Ελλάδος, με τρεις διαφορετικές ομάδες και συγκεκριμένα με τον Ηρακλή Θεσσαλονίκη, τον Ολυμπιακό Πειραιώς και τον Παναθηναικό. Το 2004 είχε ένα σύντομο πέρασμα από τη γαλλική Τουρ, ενώ το τέλος της σεζόν 2004-05 τον βρήκε να αγωνίζεται στην Ιταλική Μοντισιάρι. Τη σεζόν 2005-06 αγωνίστηκε στην πολωνική Γιαστρζέμπσκι Βέγκιλ, ενώ την αμέσως επόμενη σεζόν αγωνίστηκε στη ρωσική Γκασπρόμ Σουργκούτ. Τελευταίος σταθμός στην καριέρα του Πλάμεν Κονσταντίνοφ ήταν ο Ηρακλής Θεσσαλονίκης, στον οποίο αγωνίστηκε μέχρι το 2009.

Διεθνείς συμμετοχές
-------------------

Ο Πλάμεν Κονσταντίνοφ έχει πραγματοποιήσει αρκετές συμμετοχές με την Εθνική ομάδα πετοσφαίρισης της Βουλγαρίας. Μεταξύ άλλων, έχει κατακτήσει με την εθνική ομάδα της χώρας του το χάλκινο μετάλλιο στο Παγκόσμιο Πρωτάθλημα Πετοσφαίρισης του 2006, το οποίο διεξήχθη στην Ιαπωνία.

Τίτλοι
------

### Διεθνείς

* **1** 3 !Τρίτη θέση, χάλκινο μετάλλιο **Παγκοσμίου Πρωταθλήματος:**
	+ 2006
* **1** 3 !Τρίτη θέση, χάλκινο μετάλλιο **Παγκοσμίου Κύπελλου:**
	+ 2007

### Συλλογικοί

* **3 Κύπελλα Βουλγαρίας:**
	+ 1989, 1994, 1995
* **5 Πρωταθλήματα Ελλάδας:**
	+ 1997, 2002, 2003, 2004, 2008
* **1 Κύπελλο Ελλάδας:**
	+ 2002
* **2 Σούπερ Καπ Ελλάδας:**
	+ 2007, 2008

### Ατομικοί

* **Πρωτάθλημα Ελλάδας 2004: Πολυτιμότερος Παίκτης**
* **CEV Champions League 2009: Καλύτερος Υποδοχέας**

Προπονητική καριέρα
-------------------

Ο Πλαμεν Κονσταντίνοφ ανέλαβε το 2011 προπονητής της Γκασπρόμ Γιούργκα, ομάδα της Ρωσίας. Λίγα χρόνια αργότερα ανέλαβε προπονητής της επίσης ρωσικής Νίζνι Νόβγκοροντ Γκουμπέργια.

Πηγές
-----

* 

  


|  |  |  |  |  |
| --- | --- | --- | --- | --- |
| 

| π • σ • ε
Βραβείο πολυτιμότερου πετοσφαιριστή ελληνικού πρωταθλήματος |
| --- |
|  |
| 
1999: Γκιούρδας | 2000: Ντράγκοβιτς | 2001: Κράβαρικ | 2002: Μπάεφ | 2003: Γκιούρδας | 2004: Κονσταντίνοφ & Γκόμες | 2005: Χοφ | 2006: Γκόμες | 2007: Ντεπεστέλ | 2008: Νίλσον | 2009: Τζούριτς | 2010: Μίλκοβιτς | 2011: Ντεσπέιν | 2012: Κράβαρικ | 2013: Γιορντάνοφ | 2014: Χριστοφιδέλης | 2015: Γκόμες | 2016: Σεπέδα | 2017: Σαφράνοβιτς | 2018: Αλεξίεφ | 2019: Ράουερντινκ | 2020: Ράπτης | 2021: Στιβαχτής | 2022: Γιάκομπσεν |  |

 |
Ο **Ραούλ**, γαλλ. Raoul (απεβ. 1220) από τον Οίκο του Σαιντ-Ομέρ ήταν τιτουλάριος πρίγκιπας της Γαλιλαίας (1204-1219) και σενεσάλης της Ιερουσαλήμ (δύο φορές).

Βιογραφία
---------

Ήταν ο τρίτος γιος του Γκωτιέ πρίγκιπα της Γαλιλαίας από τον γάμο του με την Εσίβα του Μπυρ, κόρη του Ελινάν πρίγκιπα της Γαλιλαίας (ή του Ραντούλφ του Ισσύ, ανιψιού του Γουλιέλμου Α΄ πρίγκιπα της Γαλιλαίας).

Το 1197 απεβίωσε ο Ερρίκος Β΄ των Μπλουά κόμης της Καμπανίας, τρίτος σύζυγος της Ισαβέλλας Α΄ των Ανζού της Ιερουσαλήμ. Τότε ο πρωτότοκος αδελφός του Ούγος προσπάθησε να τον νυμφεύσει με την Ισαβέλλα Α΄ και να τον κάνει βασιλιά, αλλά τελικά η Ισαβέλλα Α΄ παντρεύτηκε τον Αμωρί Α΄ των Λουζινιάν. Ο Ραούλ αποπειράθηκε να φονεύσει τον 4ο σύζυγό της και εξορίστηκε γι' αυτό. 

Μετέβη στην Τρίπολη το 1198 και στην Κωνσταντινούπολη το 1204. Επεξεργάστηκε το σώμα νόμων του *Βιβλίου του βασιλιά* και από αυτό απέκτησε φήμη ως νομικός. Ο Φίλιππος της Νοβάρα του αποδίδει υλικό από τις *Συνήθειες (Assizes) της Ιερουσαλήμ*. Απεβίωσε το 1220.

Οικογένεια
----------

Νυμφεύτηκε την Αγνή του Γκρανιέ, κόρη του Ρεζινάλ κυρίου της Σιδώνος.

Αναφορές σε Πηγές
-----------------

1. 1 2  Ανακτήθηκε στις 5  Ιουλίου 2019.
2. ↑  Ανακτήθηκε στις 5  Ιουλίου 2019.
3. 1 2 3 4  Ανακτήθηκε στις 5  Ιουλίου 2019.
4. ↑  Cawley, Charles, *Jerusalem*, Foundation for Medieval Genealogy, ανακτήθηκε στις August 2012
5. ↑  Steven Runciman, The History of the Crusades III pp.95-6.
6. ↑  Marek, Miroslav. «Saint Omer». Genealogy.EU.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Raoul of Saint Omer  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Φόρεμα από βελούδο και σιφόν της Σου Ουόνγκ. Συλλογή ΠΛΙ, Ναύπλιο
Η **Σου Ουόνγκ** (αγγλ:*Sue Wong*, Κίνα, Απρίλιος 1949) είναι Αμερικανίδα σχεδιάστρια μόδας κινεζικής καταγωγής. Είναι γνωστή κυρίως για τις δημιουργίες της που αποτελούν μια σύνθεση σύγχρονων τάσεων με στυλιστικές επιλογές βασισμένες στη μόδα του παλιού Χόλιγουντ.

Βιογραφία
---------

Γεννήθηκε τον Απρίλιο του 1949 σε μια απομονωμένη αγροτική περιοχή της νότιας Κίνας. Όταν η ίδια ήταν πέντε ετών, διέφυγε μαζί με την μητέρα της από την κομμουνιστική Κίνα, καταφεύγοντας αρχικά στο Χονγκ Κονγκ ενώ τον επόμενο χρόνο μετανάστευσε στις ΗΠΑ και εγκαταστάθηκε στο Λος Άντζελες. όπου επανασυνδέθηκε με τον πατέρα της που βρισκόταν εκεί από χρόνια ως μετανάστης.

Σε νεαρή ηλικία κέρδισε υποτροφία από την εταιρεία ένδυσης *Arpeja* και σε λιγότερο από ένα χρόνο αντάλλαξε την υποτροφία για μια θέση σχεδιάστριας στο αθλητικό τμήμα της εταιρείας. Γρήγορα κατάφερε να αναδειχτεί σε βαθμό που προσπάθησε να ανοίξει δική της εταιρεία, όμως τα οικονομικά της προβλήματα σε συνδυασμό με ένα πολυδάπανο διαζύγιο από τον πρώην σύζυγό της, με τον οποίο είχαν αποκτήσει δύο παιδιά, την οδήγησαν στην οικονομική δυσπραγία. Επέστρεψε στην προηγούμενη εταιρεία πετυχαίνοντας την οικονομική της ανόρθωση αλλά και συμβάλλοντας στην αύξηση των κερδών της εταιρείας Έπειτα είχε μια εκ νέου αποτυχημένη προσπάθεια για να δημιουργήσει τη δική της εταιρεία, πράγμα που κατάφερε οριστικά το 1984, καταφέρνοντας σταδιακά να αναδειχτεί σε ένα από τα μεγαλύτερα ονόματα στο χώρο της μόδας. Οι δημιουργίες της αποτελούν μια σύνθεση σύγχρονων τάσεων με στυλιστικές επιλογές βασισμένες στη μόδα του παλιού Χόλιγουντ και έχουν κατά καιρούς επιλεγεί από διάφορα ονόματα της βιομηχανίας του θεάματος όπως η Αν Χάθαγουεϊ, η Τζέσικα Μπίελ, η Μάιλι Σάιρους και η Τέιλορ Σουίφτ.

Παραπομπές
----------

1. 1 2 3 4 5  «Sue Wong – Fashion, Beauty and Bliss». Αρχειοθετήθηκε από το πρωτότυπο στις 13 Μαρτίου 2015. Ανακτήθηκε στις 16 Απριλίου 2015.
2. 1 2 3 4  SUE WONG.
3. ↑  «In the World of Sue Wong, the Dress Is Making a Comeback and That's No Pipe Dream». Αρχειοθετήθηκε από το πρωτότυπο στις 29 Ιουνίου 2016. Ανακτήθηκε στις 16 Απριλίου 2015.

Εξωτερικοί σύνδεσμοι
--------------------

* Sue Wong – Fashion, Beauty and Bliss. Αρχειοθετήθηκε 2015-03-13 στο Wayback Machine.
* SUE WONG.
* In the World of Sue Wong, the Dress Is Making a Comeback and That's No Pipe Dream. Αρχειοθετήθηκε 2016-06-29 στο Wayback Machine.
Το **Plumpy nut** είναι μια θεραπευτική τροφή, η οποία περιέχει όλα τα θρεπτικά συστατικά για γρήγορη ανάπτυξη υποσιτισμένων παιδιών, χωρίς να χρειάζεται εισαγωγή τους σε ειδικά επισιτιστικά κέντρα.

Περιέχει μίγμα από φυστίκια, σκόνη γάλακτος και βιταμίνες και είναι σε στερεά μορφή (σα σοκολάτα). Μια συσκευασία δύο φορές την ημέρα για δυο με τέσσερις εβδομάδες σε συνδυασμό με άλλα τρόφιμα μπορεί να αναστρέψει υποσιτισμό σε μικρά παιδιά.

Χρησιμοποιείται από τους Γιατρούς Χωρίς Σύνορα, στην εύκολη και αποτελεσματική αντιμετώπιση υποσιτισμού.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πλάμπι Νατ** |

* Nutriset Ο ιστότοπος του παραγωγού
* Αναφορά από τους Γιατρούς Χωρίς Σύνορα Αρχείο PDF
Ο **Ραούλ Μαρκ Γιαρμολίνσκη** (Θεσσαλονίκη 1905 - Θεσσαλονίκη 1979) ήταν έλληνας αθλητής της αντισφαίρισης με Πολωνογαλλική καταγωγή.

Ήταν γιος του Πολωνικής καταγωγής *Μιέτσεσλας Κόρτσακ Γιαρμολίνσκη* και της Σμυρνιάς, Γαλλικής καταγωγής, *Ελένης Ρουμπέν*, είχε αδέλφια τον *Λαδίσλαο*, τον *Ρολάνδο Αιμέ* και τη *Βάντα Γιάντβιγκα*. Σπούδασε στη Γαλλία και εργάστηκε στη Θεσσαλονίκη για λογαριασμό της Shell, κατά τη διάρκεια του Β΄ Παγκοσμίου πολέμου έζησε στην Αθήνα όπου και παντρεύτηκε.

Ήταν αθλητής του Ομίλου Αντισφαίρισης Θεσσαλονίκης και έπειτα πρόεδρος του πριν την έναρξη του Β΄ Παγκοσμίου πολέμου αλλά και τη δεκαετία του 80. Σαν αθλητής και στο Εαρινό πρωτάθλημα αντισφαίρισης ήταν πρώτος στο διπλό αντρών το 1936 με συμπαίκτη τον Λάζαρο Στάλιο. Στο Πρωτάθλημα αντισφαίρισης Θεσσαλονίκης ήταν δεύτερος στο απλό το 1932, πρώτος στο διπλό αντρών το 1929, 1930, 1931, 1934 και δεύτερος το 1933 και 1936. Είχε διετελέση και διαιτητής σε αγώνες αντισφαίρισης.

Παραπομπές
----------

1. 1 2 3 4  greekarchivesinventory.gak.gr/index.php/u-1875.
2. ↑   *Οικογένεια Γιαρμολίνσκη]*
3. ↑  *Μακεδονία,Φύλλο: 16/6/1971, Σελίδα: 4*
4. ↑  Σκιαδάς, 401
5. ↑  *Αθλητικά Χρονικά, φύλλο 30/9/1932, σελ. 2[*νεκρός σύνδεσμος*]*
6. ↑  *Μακεδονία, Φύλλο: 16/9/1929, Σελίδα: 5*
7. ↑  *Σκιαδάς, σελ. 385*
8. ↑  *ΓΣ Μακαμπί, σελ. 112*
9. ↑  *Αθλητικός Χρόνος, φύλο 19 Σεπτεμβρίου 1934[*νεκρός σύνδεσμος*]*
10. ↑  *Σκιαδάς, σελ. 395*
11. ↑  *Σκιαδάς, σελ. 402*
12. ↑  *Μακεδονία, φύλο : 13/8/1975, Σελίδα: 6*
13. ↑  *Μακεδονία,Φύλλο: 13/9/1958, Σελίδα: 4*

Πηγές
-----

* Ελευθέριου Σκιαδά, *100 χρόνια Όμιλος Αντισφαίρισης Αθηνών 1895-1995*, Μικρός Ρωμηός Ε.Π.Ε. ISBN 960-85466-2-1
Οι **Πελόμα Μποκιού** ήταν ελληνικό συγκρότημα ροκ μουσικής της δεκαετίας του '70. Το όνομα του αποτελείται απο συλλαβές από τα επώνυμα των ιδρυτικών μελών του: Νίκος Δα*ΠΕ*ρης, Νίκος *ΛΟ*γοθέτης, Τάκης *ΜΑ*ρινάκης, Βλάσης *ΜΠΟ*νάτσος, Γιάννης *ΚΙΟΥ*ρκτσόγλου.

Στα τέλη του 1970 κυκλοφόρησαν την επιτυχία «Γαρύφαλλε, Γαρύφαλλε». Ακόμα έχουν κυκλοφορήσει το άλμπουμ "Πελόμα Μποκιού" με σύνθεση στην οποία μετείχαν οι Τάκης Ανδρούτσος (πριν από τη συμμετοχή του στα Μπουρμπούλια,  απεβίωσε στις 23 Νοεμβρίου 2017), Γιώργος Στεφανάκης και Ηλίας Μαρινάκης (απεβίωσε στις 18 Ιανουαρίου 2021) που αντικατέστησαν τον Γιάννη Κιουρκτσόγλου και τον Νίκο Λογοθέτη. Μεταξύ των κομματιών του δίσκου είναι τα: «Φυλαχτό», «Πυρετός 42», «Ανατριχίλα», «Ύμνος στη ζωή» και «Κάποιος πεθαίνει».

Παραπομπές
----------

1. ↑  «Πελόμα Μποκιού».
2. 1 2  Τρούσας, Φώντας (17 Σεπτεμβρίου 2022). «10+1 άλμπουμ του ελληνικού ροκ από το 1972». *LiFO*. Ανακτήθηκε στις 4 Απριλίου 2023.
Ο  **Περικλής Κακούσης** (Αίγινα, 1879 - 1939) ήταν Έλληνας αρσιβαρίστας, ο οποίος πήρε χρυσό μετάλλιο στους Ολυμπιακούς Αγώνες του 1904 στο Σεντ Λούις. Έλαβε μέρος και στους Β΄ Διεθνείς Ολυμπιακούς Αγώνες του 1906 στην Αθήνα.

Βιογραφικά στοιχεία
-------------------

Ο Κακούσης γεννήθηκε το 1879 και καταγόταν από την Αίγινα. Ήταν βραχύσωμος και γεροδεμένος και ασχολήθηκε με την άρση βαρών, επειδή από μικρός λόγω φτώχειας υποχρεώθηκε να ασχοληθεί με χειρωνακτικές εργασίες. Δεν είχε καλή τεχνική αλλά είχε τεράτιες δυνατότητές. Ήταν αθλητής του Πανελληνίου και το 1904 αποφάσισε να λάβει μέρος στην Ολυμπιάδα καλύπτοντας εν μέρει ο ίδιος τα έξοδα, διότι σκόπευε να παραμείνει μόνιμα εκεί. Κατέκτησε το χρυσό μετάλλιο στο αγώνισμα της άρσης βαρών με δύο χέρια, σηκώνοντας 111,67 κιλά (246 λίβρες), 27 περισσότερα από το δεύτερο αθλητή. Οι 246 λίβρες αποτελούσαν παγκόσμιο ρεκόρ (4 ουγγιές πάνω από το προηγούμενο). Μετά τη νίκη του παρέμεινε μόνιμα στις ΗΠΑ ως μετανάστης και ασχολήθηκε με την επαγγελματική πάλη και άλλες εργασίες. 

Το 1905 όταν και βρισκόταν στις ΗΠΑ προσκάλεσε σε αγώνα πυγμαχίας τον αμερικανό πυγμάχο Ντζιμ Σήαρ αλλά ο προγραματισμένος αγώνας στην Νέα Υόρκη αναβλήθηκε. Τελικά κανονίστηκε νέα συνάντηση στην Φιλαδέλφεια στο δημαρχείο της πόλης. Ο Κακούσης έχασε μετά από έναν συγκλονιστικό αγώνα στον δεύτερο γύρο με νοκ άουτ.

Το 1906 ήρθε στους μεσοολυμπιακούς και πήρε την έκτη θέση, στο ίδιο αγώνισμα με 121,50 κ. έλαβε μέρος και στην ελληνική δισκοβολία, αλλά δεν προκρίθηκε στον τελικό. Είναι χαρακτηριστικό ότι δεν θέλησε να εγγραφεί ποτέ σε αμερικανινκό σύλλογο, αν και είχε προτάσεις. Δήλωνε πάντα αθλητής του Πανελληνίου Γ.Σ. Προς τιμήν του και προς τιμήν του Τόφαλου, η Ελληνική Ομοσπονδία Άρσης Βαρών διοργανώνει το διεθνές τουρνουά "Τόφαλος-Κακούσης".

Στην Ολυμπιάδα του 1904 μετείχε και στην εθνική ομάδα της διελκυστίνδας, που ουσιαστικά ήταν η ομάδα του Πανελλήνιου, που κατέλαβε την 5η θέση.

Ολυμπιακά μετάλλια
------------------

| Μετάλλιο | Ολυμπιάδα | Αγώνισμα | Ρεκόρ |
| --- | --- | --- | --- |
| 01 !1η θέση, χρυσό μετάλλιο | Σεντ Λούις 1904 | Άρση βαρών με δύο χέρια | 111,58 κιλά |

Παραπομπές
----------

1. ↑  (Αγγλικά) *Sports-Reference.com*. ka/periklis-kakousis-1. Ανακτήθηκε στις 9  Οκτωβρίου 2017.
2. ↑  (Ελληνικά) 14  Ιανουαρίου 2018. www.athensmagazine.gr/article/sports/320802-thlipsh-efyge-apo-thn-zwh-ellhnas-olympionikhs.
3. ↑  «Θλίψη: Έφυγε από την ζωή γνωστός Έλληνας Ολυμπιονίκης!». *Athens magazine*. 14 Ιανουαρίου 2018. Ανακτήθηκε στις 28 Ιουλίου 2019.
4. ↑  Εμπρός, Φύλλο 25 Μαρτίου 1905, Σελίδα 3

Εξωτερικοί σύνδεσμοι
--------------------

* profile
* 
* Αρχειοθετήθηκε 2012-06-26 at Archive.is
* 
* 

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Ολυμπιακοί Αγώνες 1904 - Έλληνες Ολυμπιονίκες |
| --- |
|  |
| Χρυσά Μετάλλια | 
Περικλής Κακούσης |  |
|  |
| Χάλκινα Μετάλλια | 
Νικόλαος Γεωργαντάς |

 |
Η **Ρέντε** είναι Δήμος της Ιταλικής επαρχίας της Κοζέντσα, στην Ιταλική Περιφέρεια Καλαβρία στην νότια Ιταλία. Η Ρέντε είναι έδρα του Πανεπιστημίου της Καλαβρίας, ο πληθυσμός της πόλης είναι 35.000 κάτοικοι αλλά μαζί με τους φοιτητές όταν λειτουργεί το Πανεπιστήμιο φτάνει τις 60.000. Διαιρείται σε δύο μέρη : η παλιά βρίσκεται ψηλά στον λόφο και η νέα στην πεδιάδα, η νέα αποτελεί κέντρο της οικονομίας της Ρέντε και αποτελεί τμήμα του αστικού συγκροτήματος της Κοζέντσα.

Ιστορία
-------

Η Ρέντε ιδρύθηκε από τους Οινωτρίους που της έδωσαν το όνομα *"Πανδοσία"*, αργότερα μερικοί κάτοικοι μετακινήθηκαν σε γειτονική ασφαλή περιοχή και ίδρυσαν μία νέα πόλη με το όνομα *"Αρουντία"*. Ο Εκαταίος ο Μιλήσιος αναφέρει ότι η πόλη κατοικείται από Βρέττιους με καταγωγή από την Οινωτρία. Στην Ρωμαϊκή αυτοκρατορία η ιστορία του Ρέντε ταυτίζεται με την γειτονική πόλη Κοζέντσα, όταν ξέσπασαν οι Γοτθικοί Πόλεμοι την λεηλάτησε ο Τωτίλας (547). Την Ρέντε λεηλάτησαν οι Σαρακηνοί (8ος - 10ος αιώνας) και ένα τμήμα του πληθυσμού μετακινήθηκε, αργότερα την κατέκτησαν οι Νορμανδοί μαζί με ολόκληρη την νότια Ιταλία.

Παραπομπές
----------

1. ↑  «Superficie di Comuni Province e Regioni italiane al 9 ottobre 2011». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.
2. ↑  «Popolazione Residente al 1° Gennaio 2018». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 30 Ιουνίου 2019. Ανακτήθηκε στις 23 Σεπτεμβρίου 2019.

Εξωτερικοί σύνδεσμοι
--------------------

* ISTAT Αρχειοθετήθηκε 2019-06-30 στο Wayback Machine.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 130224137
* NKC: ge416439

 |

 |
Ο **Περικλής Τσιριγώτης** (1860 - 1924) ήταν Έλληνας ζωγράφος του 20ού αιώνα.

Βιογραφικά στοιχεία
-------------------

Γεννήθηκε στην Κέρκυρα το 1860 και πήρε τα πρώτα καλλιτεχνικά μαθήματα στην ιδιαίτερη πατρίδα του. Δάσκαλός του ήταν ο ζωγράφος Χαράλαμπος Παχής, από τον οποίο έμαθαν την τέχνη όλοι οι ζωγράφοι της επτανησιακής σχολής.

Αναχώρησε από την Κέρκυρα και σπούδασε στο βασιλικό ινστιτούτο της Νεάπολης, έχοντας καθηγητές τον Μορέλλι και Μαρινέλλι. Από εκεί πήγε στη Ρώμη για να αποτελειώσει τις σπουδές του.

Αποκαταστάθηκε στο Κάιρο. Απεβίωσε το 1924.

Έργα του
--------

*Η Σφίγγα*, Αθήνα, Εθνική Πινακοθήκη
Ο Τσιριγώτης ήταν γόνιμος καλλιτέχνης. Έργα του βρήκαν αγοραστές στο Λονδίνο, στην Αγία Πετρούπολη, στη Μάλτα, στη Νέα Υόρκη, στην Αθήνα και αλλού. Οκτώ τοιχογραφίες του τριών μέτρων η κάθε μία φιλοτεχνήθηκαν στον Πατριαρχικό Ναό του Αγίου Νικολάου στο Κάιρο.

Πηγές
-----

* Περικλής Τσιριγώτης συνοπτικό βιογραφικό σημείωμα από το Ινστιτούτο Νεοελληνικών Ερευνών
* Ηρακλής Παπαμανώλης, επιμ. (1903). *Η Σφαίρα : επιστημονικόν-φιλολογικόν και καλλιτεχνικόν λεύκωμα*. Πειραιάς: Εκ του Τυπογραφείου των Καταστημάτων "Σφαίρας". Ανακτήθηκε στις 20 Μαΐου 2010.
Συντεταγμένες: 11°24′17″S 14°18′2″E﻿ / ﻿11.40472°S 14.30056°E﻿ / -11.40472; 14.30056

Το **Σέλες** (πορτογαλικά: Seles‎) είναι πόλη και δήμος στην επαρχία Κουάνζα Σουλ στην Ανγκόλα. Ο δήμος είχε πληθυσμό 187.127 κατοίκους το 2014. Βρίσκεται στην ακτή του Ατλαντικού, περίπου 55 χιλιόμετρα δυτικά οδικώς από την Αμποΐβα και 78 χιλιόμετρα ανατολικά οδικώς από το Σούμπε. Μέχρι το 1975, η πόλη ονομαζόταν Βίλα Νόβα ντο Σέλες ή Βίλα ντο Σέλες (*Vila Nova do Seles* ή *Vila do Seles*).

Παραπομπές
----------

1. 1 2  *GEOnet Names Server*. 11  Ιουνίου 2018. -2872074.
2. ↑  «City councils of Angola». Statoids. Ανακτήθηκε στις 10 Απριλίου 2021.
3. ↑  «Resultados Definitivos Recenseamento Geral da População e Habitação – 2014 Província do Cuanza Sul» (PDF). *Instituto Nacional de Estatística, República de Angola*. Ανακτήθηκε στις 10 Απριλίου 2021. [*νεκρός σύνδεσμος*]
Ένα **στοιχείο περιόδου 5** είναι στοιχείο στη πέμπτη περίοδο (σειρά) του περιοδικού πίνακα. Έχει 18 στοιχεία, ξεκινώντας με το ρουβίδιο και τελειώνοντας με το ξένο.

Φυσικές ιδιότητες
-----------------

Το ζιρκόνιο είναι ένα από τα κύρια συστατικά των κρυστάλλων ζιρκονίου, τα οποία σήμερα είναι τα παλαιότερα γνωστά μέταλλα στο φλοιό της γης. Πολλά μεταγενέστερα μεταβατικά μέταλλα, όπως το ρόδιο, χρησιμοποιούνται πολύ συχνά στη παραγωγή κοσμημάτων λόγω του ότι είναι απίστευτα λαμπερά.

Αυτή η περίοδος είναι γνωστή για το ότι περιέχει μεγάλο αριθμό εξαιρέσεων του κανόνα Μάντελουνγκ.

Παραπομπές
----------

1. ↑  Gray, Theodore (2009). *The Elements: A Visual Exploration of Every Known Atom in the Universe*. New York: Black Dog & Leventhal Publishers. ISBN 978-1-57912-814-2.

| π • σ • εΠεριοδικός πίνακας |
| --- |
| 1 | H |   | He |
| 2 | Li | Be |   | B | C | N | O | F | Ne |
| 3 | Na | Mg |   | Al | Si | P | S | Cl | Ar |
| 4 | K | Ca |   | Sc | Ti | V | Cr | Mn | Fe | Co | Ni | Cu | Zn | Ga | Ge | As | Se | Br | Kr |
| 5 | Rb | Sr |   | Y | Zr | Nb | Mo | Tc | Ru | Rh | Pd | Ag | Cd | In | Sn | Sb | Te | I | Xe |
| 6 | Cs | Ba | La | Ce | Pr | Nd | Pm | Sm | Eu | Gd | Tb | Dy | Ho | Er | Tm | Yb | Lu | Hf | Ta | W | Re | Os | Ir | Pt | Au | Hg | Tl | Pb | Bi | Po | At | Rn |
| 7 | Fr | Ra | Ac | Th | Pa | U | Np | Pu | Am | Cm | Bk | Cf | Es | Fm | Md | No | Lr | Rf | Db | Sg | Bh | Hs | Mt | Ds | Rg | Cn | Nh | Fl | Mc | Lv | Ts | Og |
|  | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Αλκαλιμέταλλα | Αλκαλικές γαίες | Λανθανίδες | Ακτινίδες | Στοιχεία μετάπτωσης | Άλλα μέταλλα | Μεταλλοειδή | Άλλα αμέταλλα | Αλογόνα | Ευγενή Αέρια |

 |
Ο **Περικλής Ροδάκης** (1923- 14 Απριλίου 2013) ήταν Έλληνας συγγραφέας και αγωνιστής της Αριστεράς.

Βιογραφία
---------

Γεννήθηκε στη Λυκούργια Καλαβρύτων. Την περίοδο της Κατοχής συμμετείχε στην Εθνική Αντίσταση. Υπέστη διώξεις μετά την Απελευθέρωση, φυλακίστηκε και το 1947 καταδικάστηκε σε θάνατο. Το 1952 αποφυλακίστηκε βάσει του νόμου 2058, αμέσως δε τον πήραν στρατιώτη και τον έστειλαν στη Μακρόνησο, όπου παρέμεινε μέχρι τον Δεκέμβριο του 1953, οπότε του δόθηκε κίτρινο απολυτήριο.

Εν συνεχεία εγκαταστάθηκε στην Αθήνα, όπου μετά από σύντομο χρονικό διάστημα συνελήφθη μαζί με άλλα στελέχη του ΚΚΕ όπως οι Χ. Φλωράκης, Κώστας Λουλές, Λεωνίδας Τζεφρώνης και με την κατηγορία της κατασκοπείας.

Στις 17 Ιουλίου 1955, μαζί με 27 συγκρατουμένους του κατάφερε να αποδράσει από τη φυλακή των Βούρλων. Τέσσερις μήνες μετά τον συνέλαβαν. Το 1960 δικάστηκε και αθωώθηκε από το στρατοδικείο. Παρέμεινε ωστόσο φυλακισμένος επί μια ακόμη διετία, επειδή είχε δραπετεύσει. Αποφυλακίστηκε στις αρχές του 1962. Όταν η χούντα κατέλαβε την εξουσία, ο Ροδάκης υπέστη και πάλι διώξεις. Τον έπιασαν κι έμεινε φυλακισμένος μέχρι την 28η Αυγούστου 1973. Συνελήφθη ξανά στα γεγονότα του Πολυτεχνείου, οπότε φυλακίστηκε για σύντομο χρονικό διάστημα.

Πέθανε στην Αθήνα σε ηλικία 90 ετών τον Απρίλιο του 2013.

Βιβλία που έχει γράψει
----------------------

«Οι Προέλληνες»  

«Νίκος Ζαχαριάδης»  

«Η Ιστορία της Ελλάδας 20ός αιώνας 1900-1922»  

«Η Ιστορία της Ελλάδας 20ός αιώνας 1923-1942»  

«Καλάβρυτα 1941-44»  

«Μιθριδάτης Στ΄ ο Ευπάτωρ βασιλεύς του Πόντου»  

«Δεκέμβρης 1944»  

«Κλεομένης Γ΄ της Σπάρτης η μεγάλη κοινωνική επανάσταση»  

«Δημοσιογραφία»  

«Τα Καβείρια Μυστήρια»  

**«Τα Μυστήρια της Μέσης Ανατολής / Ο Θνήσκων Θεός»**  *[ παρέχεται ολόκληρο σε σύνδεσμο που ακολουθεί ]*   

«Κλέφτες και Αρματολοί: η ιστορικοκοινωνική διαμόρφωση του ελλαδικού χώρου στα χρόνια της Τουρκοκρατίας»  

«Το ξένο κεφάλαιο στην Ελλάδα: Πλαίσια και συνέπειες της υποτέλειας»  

«Η ιστορία του Πόντου: από την τουρκική κατάκτηση ως την γενοκτονία και τον ξεριζωμό»  

«Η ιστορία του Πόντου: από τα μυθικά χρόνια ως την τουρκική κατάκτηση»

Άναστρη νύχτα  

Επίσης έχει παρουσιάσει πλούσιο μεταφραστικό έργο.

Δείτε επίσης
------------

* *Τα Μυστήρια της Μέσης Ανατολής / Ο Θνήσκων Θεός* Ολόκληρο το εντυπωσιακό βιβλίο για την μακριά σειρά των θεών που πεθαίνουν και ανασταίνονται, από τον Ταμμούζ ως τον Χριστό. Οι φανταχτεροί μύθοι και οι τελετουργίες Μύησης των αρχαίων. Στα ελληνικά και τα αγγλικά (με μεταβλητό φόντο για ευκολότερη ανάγνωση)
* Αποδράσεις κομμουνιστών

Πηγές
-----

* Biblionet.gr, βιογραφικό του Ροδάκη.
* Πέθανε ο Περικλής Ροδάκης Αρχειοθετήθηκε 2015-04-06 στο Wayback Machine. ιστότοπος της εφημερίδας Αυγή, 19/4/2013, ανάκτηση 8-7-2013.

Παραπομπές
----------

1. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 8  Μαρτίου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 66873997
* **ΕΒΕ**: 28411
* **AA**: 33124
* **BiblioNet**: **1468**
* LCCN: n85319450
* ISNI: 0000 0000 8147 0194
* GND: 1044995262
* SUDOC: 110480430
* NLA: 36150488

 |

 |
Η **Σέλμα Ριζά** (τουρκικά: *Selma Rıza*, 5 Φεβρουαρίου 1872 – 5 Οκτωβρίου 1931) ήταν η πρώτη Τουρκάλα γυναίκα δημοσιογράφος. Ήταν επίσης ένας από τους πρώτους συγγραφείς μυθιστορημάτων της Τουρκίας. Μετά τον θάνατό της, οι συγγενείς της πρόσθεσαν το επώνυμο Φερατσελί (τουρκικά: Feraceli), και ως εκ τούτου μερικές φορές είναι επίσης γνωστή ως *Σέλμα Ριζά Φερατσελί*.

Βιογραφία
---------

Γεννήθηκε στις 5 Φεβρουαρίου 1872. Ο πατέρας της ήταν ο Αλί Ριζά, διπλωμάτης της Οθωμανικής Αυτοκρατορίας στην Αυστροουγγαρία, και η μητέρα της ήταν η Νάιλε που ήταν μια Αυστριακή προσήλυτη.

Μετά την εκπαίδευση από ιδιωτικούς δασκάλους στην Κωνσταντινούπολη, ταξίδεψε στο Παρίσι της Γαλλίας το 1898 για να συναντήσει τον μεγαλύτερο αδελφό της Αχμέτ Ριζά, ο οποίος είχε μεταβεί εκεί το 1889 και ήταν μέλος του κινήματος των νεότουρκων. Σπούδασε στο Πανεπιστήμιο της Σορβόννης, και ήταν συνδεδεμένη με την Επιτροπή Ένωσης και Προόδου. Ήταν η μόνη γυναίκα μέλος της επιτροπής. Στο Παρίσι, έγραψε σε δύο εφημερίδες που εκδιδόταν από την επιτροπή στο Παρίσι και συγκεκριμένα την *Mechveret Supplément Français* στα γαλλικά και Şura'i Himmet στα τουρκικά. Το 1908 επέστρεψε στην Κωνσταντινούπολη, όπου έγραψε σε δύο εφημερίδες, την *Hanımlara Mahsus Gazete* («Εφημερίδα των Γυναικών») και την *Kadınlar Dünyası* («Κόσμος των Κυρίων»). Ήταν επίσης η γενικός γραμματέας της τουρκικής ερυθράς Ημισελήνου μεταξύ του 1908-1913. Κατά τα τελευταία χρόνια της Οθωμανικής Αυτοκρατορίας, εργάστηκε σκληρά για να μετατρέψει το Παλάτι της Αντιλέ Σουλτάνας, ένα βασιλικό παλάτι στην Κωνσταντινούπολη, σε σχολείο για κορίτσια. Με τη βοήθεια του αδελφού της το πέτυχε και το παλάτι χρησιμοποιήθηκε ως Σχολείο Θηλέων Καντιλί μέχρι το 1986, όταν κάηκε μερικώς.

Πέθανε στις 5 Οκτωβρίου 1931, σε ηλικία 59 ετών.

Το 1892, όταν ήταν μόνο είκοσι, έγραψε ένα αδημοσίευτο μυθιστόρημα με τίτλο *Ουχουβέτ* («Φιλία»). Δημοσιεύθηκε το 1999, πολύ μετά τον θάνατό της, από το Υπουργείο Πολιτισμού.

Παραπομπές
----------

1. ↑  «Women's movement page (Τουρκικά)». Αρχειοθετήθηκε από το πρωτότυπο στις 11 Απριλίου 2018. Ανακτήθηκε στις 27 Απριλίου 2018.
2. ↑  «Adile sultan palace page (Τουρκικά)» (PDF). Αρχειοθετήθηκε από το πρωτότυπο (PDF) στις 28 Αυγούστου 2016. Ανακτήθηκε στις 27 Απριλίου 2018.
3. ↑  «Writers of turkey page (Τουρκικά)». Αρχειοθετήθηκε από το πρωτότυπο στις 31 Μαρτίου 2019. Ανακτήθηκε στις 27 Απριλίου 2018.
4. ↑  «Women's Museum page». Αρχειοθετήθηκε από το πρωτότυπο στις 27 Μαρτίου 2019. Ανακτήθηκε στις 27 Απριλίου 2018.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 77096031
* GND: 117533262

 |

 |
Ο **Στάθης Γιαννακίδης** (γεν. Καβάλα, 1985) είναι Έλληνας οικονομολόγος και πολιτικός. Ήταν Υφυπουργός Οικονομίας και Ανάπτυξης στην κυβέρνηση Τσίπρα.

Βιογραφικά στοιχεία
-------------------

### Προσωπική ζωή και σπουδές

Ο Στάθης Γιαννακίδης γεννήθηκε στην Καβάλα το 1985. Σπούδασε Οικονομικές Επιστήμες στο Δημοκρίτειο Πανεπιστήμιο Θράκης. Είναι παντρεμένος και πατέρας ενός παιδιού.

Εκτός από ελληνικά, ομιλεί και αγγλικά.

### Πολιτική σταδιοδρομία

Ο Στάθης Γιαννακίδης ασχολήθηκε από νεαρή ηλικία με την πολιτική. Έχει διατελέσει μέλος του Κεντρικού Συμβουλίου της Νεολαίας Συνασπισμού και Γραμματέας της Νεολαίας Συνασπισμού στην Κομοτηνή. Επίσης, διετέλεσε μέλος της Νομαρχιακής Επιτροπής Ξάνθης του ΣΥ.ΡΙΖ.Α. ενώ δραστηριοποιήθηκε ενεργά στο Ελληνικό Κοινωνικό Φόρουμ. 

Στις εκλογές του Ιανουαρίου του 2015 εξελέγη βουλευτής Ξάνθης με το ΣΥ.ΡΙΖ.Α. θέση στην οποία επανεξελέγη και στις εκλογές του Σεπτεμβρίου. Ως κοινοβουλευτικός, συμμετέχει στη Διαρκή Επιτροπή Οικονομικών Υποθέσεων, στη Διαρκή Επιτροπή Δημόσιας Διοίκησης, Δημόσιας Τάξης και Δικαιοσύνης και στην Επιτροπή Οικονομικών της Βουλής. Παράλληλα, είναι γραμματέας της Ειδικής Διαρκούς Επιτροπής του απολογισμού και του γενικού ισολογισμού του Κράτους και ελέγχου της εκτέλεσης του Προϋπολογισμού του Κράτους.

Στις 29 Αυγούστου 2018, στον δεύτερο ανασχηματισμό της Κυβέρνησης Αλέξη Τσίπρα Σεπτεμβρίου 2015, ανέλαβε υφυπουργός Οικονομίας και Ανάπτυξης, αντικαθιστώντας τον Στέργιο Πιτσιόρλα.

Παραπομπές
----------

1. ↑  Στάθης Γιαννακίδης: Ο 33χρονος νέος υφυπουργός Οικονομίας και Ανάπτυξης
2. ↑  Ποιος είναι ο Στάθης Γιαννακίδης, νέος υφυπουργός Οικονομίας και Ανάπτυξης
3. ↑  Κυβέρνησις ΑΛΕΞΙΟΥ Π. ΤΣΙΠΡΑ

Πηγές
-----

* Βουλή των Ελλήνων - Βιογραφικά στοιχεία: Ευστάθιος Αλεξάνδρου Γιαννακίδης
Ο **ραδερφορντίνης** ή **διδεριχίτης** (αγγλ. *rutherfordine*/*diderichite*, συντομογραφία ως ορυκτό *Rfd*) είναι σπάνιο ορυκτό, που από χημικής απόψεως είναι σχεδόν καθαρό ανθρακικό ουρανύλιο, με μοριακό χημικό τύπο UO2CO3). Ως περιέχον ουράνιο, είναι ραδιενεργό ορυκτό. Κρυσταλλώνεται στο ορθορομβικό κρυσταλλικό σύστημα, έχοντας μικρούς βελονοειδείς διαφανείς κρυστάλλους, που εκφύονται ακτινωτά. Η πυκνότητά του είναι 5,7 gr/cm3 και σχίζεται κατά δύο διαφορετικές διευθύνσεις. Το χρώμα του είναι καφεκίτρινο, μπεζ, κρεμ, υπόλευκο, ανοικτό πορτοκαλί-καφετί, ή κιτρινόλευκο (στο οποίο και φθορίζει).

Το ορυκτό περιγράφηκε για πρώτη φορά το έτος 1906, από δείγμα που βρέθηκε στην Περιφέρεια Μορογκόρο της Τανζανίας. Ονομάσθηκε από το επώνυμο του Έρνεστ Ράδερφορντ προς τιμή του μεγάλου αυτού φυσικού και χημικού, πρωτοπόρου της έρευνας της ραδιενέργειας. Συναντάται στη Λαϊκή Δημοκρατία του Κονγκό, στη Βόρεια Επικράτεια της Αυστραλίας και σε διάφορες άλλες τοποθεσίες ανά τον κόσμο.

Ο ραδερφορντίνης συναντάται ως δευτερογενές ορυκτό, αποτελώντας παράγωγο της αποσαθρώσεως του ουρανινίτη. Εκτός από τον ουρανινίτη, σχετίζεται (ανευρίσκεται μαζί) με τα σπάνια ορυκτά μπεκερελίτη, μασυΐτη, σεπίτη, καζολίτη, κιουρίτη, μπολτγουντίτη, βανντενντρισχεΐτη, μπιλιετίτη, μετατορμπερνίτη, φουρμαριερίτη, στουντίτη και σκλοδοβσκίτη. Δημιουργείται κάτω από όξινες έως ουδέτερου pH συνθήκες και είναι το μοναδικό ορυκτό που αποτελείται αποκλειστικά και μόνο από τις χημικές ρίζες ουρανύλιο και ανθρακική ρίζα.

Παραπομπές
----------

1. ↑  Mindat with location data
2. ↑  Webmineral data
3. ↑  Handbook of Mineralogy

Πηγές
-----

* Palache, C. H. Berman, & C. Frondel: *Dana's system of mineralogy*, 7η έκδ. 1951, τόμος II, σσ. 274-275
Ανοίγματα κυτών τύπου ΟΒΟ
 Το δίκτυο φόρτωσης πλοίου ΟΒΟ
Το **Πλοίο Ο.Β.Ο.** (προφέρεται όμπο) (Ore/bulk/oil carrier ή o.b.o.) είναι ένας σύγχρονος σχετικά τύπος εμπορικού φορτηγού πλοίου ειδικά ναυπηγημένου ώστε να μπορεί να χρησιμοποιηθεί για μεταφορές διαφορετικών φορτίων.

Το όνομά του προέρχεται από τα αρχικά γράμματα των αγγλικών όρων **O**re/**B**ulk/**O**il (δηλαδή: μετάλλευμα/ξηρό φορτίο ή χύμα/πετρέλαιο). Πρόκειται δηλαδή για τύπο δεξαμενόπλοιου που φέρει επιπλέον δυνατότητες και μέσα μεταφοράς ξηρών φορτίων ή χύδην (χύμα) και μεταλλευμάτων. Ο τύπος αυτός αποτελεί δημιούργημα της αύξησης της οικονομικότητας του πλοίου αφού του παρέχεται η δυνατότητα μετά την εκφόρτωση ενός είδους φορτίου π.χ. πετρελαίου να φορτώνει σιτηρά, από ίδιο ή κοντινό λιμένα, ώστε να μην αποπλέει κενό φορτίου (άδειο).  

Τα πλοία αυτά, αυτονόητο είναι, ότι διαθέτουν κατάλληλα και ενισχυμένα μέσα γρήγορου καθαρισμού ώστε να καθίστανται κατάλληλα για υποδοχή διαφορετικού φορτίου και ασφαλή μεταφορά του.

Το σύνολο της παγκόσμιας χωρητικότητας σε πλοία τύπου Ο.Β.Ο. το 1974 υπολογίζονταν σε 25 εκατομμύρια κόρους ο.χ. περίπου δηλαδή το 7% της 
παγκόσμιας χωρητικότητας όλων των πλοίων.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τύποι εμπορικών πλοίων |
| --- |
|  |
| Φορτηγά | 
* Αντιλίμπερτυ
* Εμπορευματοκιβωτιοφόρο
* Λίμπερτυ
* Μεταλλευματοφόρο
* Μπαλκ κάριερ
* Οχηματαγωγό
* Πλοίο RoRo
* Πλοίο Ο.Β.Ο.
* Πλοίο ψυγείο
* Φορτηγίδα
* Φορτηγιδοφόρο
 |
|  |
| Δεξαμενόπλοια | 
* Πετρελαιοφόρο
* Υγραεριοφόρο
* Υδροφόρο
 |
|  |
| Επιβατηγά | 
* Αερόστρωμνο
* Αμφίπλωρο
* Θαλάσσιο ταξί
* Καταμαράν
* Κρουαζιερόπλοιο
* Πλοίο RoRo
* Πορθμείο
* Πορθμείο σιδηροδρόμων
* Ταχύπλοο
* Υδροπτέρυγο
* Υπερωκεάνιο
 |
|  |
| Βοηθητικά | 
* Εφόλκια
* Πλοηγίδα
* Πυροσβεστικό
* Ρυμουλκό
* Φαρόπλοιο
* Υδροφόρο
 |
|  |
| Άλλα πλοία | 
* Ατμόπλοιο
* Ζωάδικο
* Ημιβυθιζόμενο σκάφος
* Ιστιοφόρο
* Καλωδιακό
* Κότερο
* Μηχανοκάικο
* Ναυαγοσωστικό
* Παγοθραυστικό
* Πλωτό εστιατόριο
* Ποταμόπλοιο
* Ωκεανογραφικό
 |

 |
Ο **Σάντσο Ραμίρεθ**, ισπαν. Sancho Ramírez de Viguera (απεβ. π. 1002) από τον Οίκο των Χιμένεθ ήταν ο δεύτερος βασιλιάς της Βιγέρα (981-1002).

Βιογραφία
---------

Ήταν ο πρωτότοκος γιος τού Ραμίρο της Βιγέρα.

Λίγα είναι γνωστά για τη βασιλεία του. Το 981 διαδέχθηκε τον πατέρα του και εμφανίζεται σε έγγραφα μαζί με τον θείο του Σάντσο Β΄ της Παμπλόνα και τον νεότερο αδελφό του Γκαρθία. Εθεωρείτο, ότι απεβίωσε το 999, αλλά ένα έγγραφο που δημοσιεύθηκε πρόσφατα, δείχνει, ότι ζούσε το 1002. Το έτος αυτό, μεταξύ της τελευταίας εμφάνισης τού εξαδέλφου του Γκαρθία Β΄ της Παμπλόνα και της πρώτης εμφάνισης τού γιου αυτού Σάντσο Γ΄ της Παμπλόνα, εμφανίζεται ως βασιλιάς σε μία περιοχή, που είναι η Βιγουέρα. Αυτό χρησιμοποιήθηκε για να δείξει, ότι Σάντσο ήταν για λίγο βασιλιάς, κατά τον ίδιο τρόπο που ο Χιμένο κυβέρνησε κατά τη νεότητα τού ανιψιού του Γκαρθία Α΄ της Παμπλόνα (πατέρα τού Ραμίρο). Αυτό το έγγραφο τού 1002 είναι το τελευταίο, στο οποίο αναφέρεται ο Σάντσο και υποθέτουμε ότι απεβίωσε σύντομα μετά.

Τον διαδέχθηκε ο νεότερος αδελφός του Γκαρθία.

Οικογένεια
----------

Σε βασιλικά καταστατικά της Παμπλόνα εμφανίζεται μία γυναίκα με το όνομα:

* Σάντσα Σάντσεθ, που κατέχει σημαντική θέση και εκτιμάται, ότι ήταν κόρη του. Η μετέπειτα ζωή της μας είναι άγνωστη.

Πηγές
-----

* Cañada Juste, Alberto. "Un milenario navarro: Ramiro Garcés, rey de Viguera", Princípe de Viana 42 (1982), pp. 21–37.
* Cañada Juste, Alberto. "Lucubraciones en torno a un documento milenario", Princípe de Viana 63 (2002), pp. 339–344.
* Ubieto Arteta, Antonio. "Monarcas navarros olvidados: los reyes de Viguera", Hispania X (1950), pp. 8–25.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Sancho Ramírez of Viguera  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το ΠΑΤ Ευρώτας (Α-460)
Το **Ελληνικό Πολεμικό Ναυτικό** διαθέτει τέσσερα **πλοία αλιείας τορπιλών** (*ΠΑΤ*). Είναι όλα σκάφη τύπου «430 Α» κατασκευασμένα στα γερμανικά ναυπηγεία 'Schweers, Bardenfleth' στα μέσα τις δεκαετίας του 1960.

Άραχθος
-------

Το **ΠΑΤ Άραχθος (Α-461)** (πρώην γερμανικό *TF 108*, πρώην *Y 874*), ναυπηγήθηκε στις 22 Σεπτεμβρίου 1965. Το Ελληνικό Πολεμικό Ναυτικό το παρέλαβε στις 12 Απριλίου 1990

Ευρώτας
-------

Το **ΠΑΤ Ευρώτας (Α-460)** (πρώην γερμανικό *TF 106*, πρώην *Y 872*), ναυπηγήθηκε στις 10 Ιουνίου 1966. Το Ελληνικό Πολεμικό Ναυτικό το παρέλαβε τον Νοέμβριο του 1989.

Νέστος
------

Το **ΠΑΤ Νέστος (Α-463)** (πρώην γερμανικό *TF 4*, πρώην *Y 854*), ναυπηγήθηκε στις 21 Οκτωβρίου 1965. Το Ελληνικό Πολεμικό Ναυτικό το παρέλαβε στις 28 Σεπτεμβρίου 1990.

Στρυμών
-------

Το **ΠΑΤ Στρυμών (Α-462)** (πρώην γερμανικό *TF 107*, πρώην *Y 873*), ναυπηγήθηκε στις 13 Σεπτεμβρίου 1965. Το Ελληνικό Πολεμικό Ναυτικό το παρέλαβε στις 16 Νοεμβρίου 1989.

Πηγές
-----

* Ελληνικό Πολεμικό Ναυτικό
* www.hellasarmy.gr
Σοφέρ "σταμ"
**Σοφερείμ** ονομάζονται οι Ιουδαίοι επαγγελματίες αντιγραφείς των Εβραϊκών Γραφών (Τανάκ) από τις ημέρες του Έσδρα (5ος αιώνας Π.Κ.Χ.) και μετά για μια περίοδο χιλίων ετών περίπου. Επίσης, αναφέρονται και ως «γραμματείς».

Μια πολύ αρχαία ραββινική παράδοση, το Ταλμούδ, συνδέει αυτό τον όρο με το εβραϊκό ρήμα *σαφάρ* που σημαίνει «καταμετρώ», αναφέροντας: «Οι αρχαίοι λόγιοι ονομάζονταν Σοφερείμ διότι μετρούσαν όλα τα γράμματα της Τορά», δηλαδή της Πεντατεύχου (των πέντε πρώτων βιβλίων των Εβραϊκών Γραφών). Μετρούσαν όλα τα γράμματα των λέξεων που αντέγραφαν με σκοπό να ελέγξουν αν τα αντίγραφα που επιμελούνταν ήταν εντελώς όμοια με τα πρωτότυπα. Οι 815.140 χαρακτήρες της εβραϊκής γλώσσας από τους οποίους αποτελείται το κείμενο των Εβραϊκών Γραφών καθιστούσαν το έργο τους ιδιαίτερα κοπιαστικό. Οι φιλόπονες προσπάθειες αυτών των αντιγραφέων του Βιβλικού κειμένου εξασφάλισαν αναμφίβολα τον μεγάλο βαθμό ακρίβειας με το οποίο μεταδόθηκε στο πέρασμα των αιώνων το κείμενο των Εβραϊκών Γραφών. Τους διαδέχτηκαν οι Μασορίτες.

Σύμφωνα με την ιουδαϊκή παράδοση, ο όρος *Σοφερείμ* εφαρμόζεται πιο συγκεκριμένα στην αρχαιότερη ομάδα γραμματέων από τον 5ο έως τον 3ο αιώνα Π.Κ.Χ. δηλαδή από τον Έσδρα μέχρι τον Αντίγονο του Σόχο. Μετά από εκείνους εμφανίστηκαν οι *Ζουγώθ*, τα ζεύγη λογίων του κειμένου, κατά τη διάρκεια του 2ου και του 1ου αιώνα Π.Κ.Χ. δηλαδή από τον Ιωσή μπεν Ιωεζέρ μέχρι τον Χιλλέλ. Η τρίτη ομάδα γραμματέων ήταν οι *Ταναΐμ* (οι «αναμεταδότες» ή «δάσκαλοι» του προφορικού νόμου), από τον καιρό του θανάτου του Χιλλέλ έως το θάνατο του Ιούδα Ανασί μετά το 200 Κ.Χ.. Πέρα από τη μετάδοση και την αναπαραγωγή του Βιβλικού κειμένου, οι διδασκαλίες που ανέπτυξαν αυτές οι τρεις ομάδες γραμματέων, οι οποίοι είχαν τον τίτλο είτε του Ραββί είτε του Ραββάν (ανώτερος του Ραββί) δηλαδή του «δασκάλου», καταγράφηκαν στη Μισνά, την Τοσεφτά, τη Μπαραϊθόθ και τη Μιδράς.

Πηγές
-----

* Gleason Archer, *A Survey of Old Testament Introduction*, Revised and Expanded, 1996, Moody Publishers.